महिलाको भूमिका र संयम चरित्रले स्थानीय निकायमा कानुनसम्मत प्रक्रिया छिटै नै सुचारु गर्न सकिनेमा शंका गर्नुपर्ने देखिँदैन । अवसरसँगै भूमिका बढ्छ भने भूमिकाले अध्ययनशील चरित्र खोजी गर्छ। महिला संलग्न भएको क्षेत्रमा भ्रष्टाचार, बेथिति हुँदैन भन्ने जनविश्वास चरितार्थ गर्नतिर पनि महिला जनप्रतिनिधिले दायित्ववोध गर्नुपर्छ । महिलाको आत्मसम्मान बढाउने र अवस्थामा परिवर्तन ल्याउने हो भने उनीहरूलाई अब आर्थिक गतिविधिमा संलग्न नगराई सम्भव देखिँदैन । यी उत्साह र जाँगरका साथ भूमिका निर्वाहका लागि तयार भइरहेका जनप्रतिनिधि महिलाले मनन गर्नुपर्ने सवाल हुन् ।
